

LIETUVOS RESPUBLIKOS KULTŪROS MINISTRAS

**ĮSAKYMAS**

**dėl LIETUVOS RESPUBLIKOS kultūros ministro 2014 m. GRUODŽIO 4 d. įsakymo nr. įv-875 „DĖL valstybės projektų planavimo ir atrankos tvarkos aprašo patvirtinimo“ pakeitimo**

2016 m. birželio 3 d. Nr. ĮV-440

Vilnius

P a k e i č i u Valstybės projektų planavimo ir atrankos tvarkos aprašą, patvirtintą Lietuvos Respublikos kultūros ministro 2014 m. gruodžio 4 d. įsakymu Nr. ĮV-875 „Dėl Valstybės projektų planavimo ir atrankos tvarkos aprašo patvirtinimo“:

1. Pakeičiu 1 punktą ir jį išdėstau taip:

„1. Valstybės projektų planavimo ir atrankos tvarkos aprašas (toliau – Aprašas) nustato valstybės projektų, kuriuos numatoma įgyvendinti pagal 2014-2020 metų Europos Sąjungos fondų investicijų veiksmų programą, patvirtintą 2014 m. rugsėjo 8 d. Europos Komisijos (toliau – EK) įgyvendinimo sprendimu, kuriuo patvirtinami tam tikri „2014–2020 metų Europos Sąjungos fondų investicijų veiksmų programos“ elementai, kad, siekiant investicijų į ekonomikos augimą ir darbo vietų kūrimą tikslo, iš Europos regioninės plėtros fondo, Sanglaudos fondo, Europos socialinio fondo ir specialaus asignavimo Jaunimo užimtumo iniciatyvai būtų teikiama parama Lietuvai (apie nurodytą sprendimą Europos Komisija pranešė dokumentu Nr. C(2014) 6397) (toliau – Veiksmų programa), planavimo, atrankos ir sprendimų dėl jų finansavimo priėmimo tvarką Lietuvos Respublikos kultūros ministerijoje (toliau – Ministerija). “

1. Pakeičiu 2 punktą ir jį išdėstau taip:

„2. Aprašas parengtas vadovaujantis Atsakomybės ir funkcijų paskirstymo tarp institucijų, įgyvendinant 2014–2020 metų Europos Sąjungos fondų investicijų veiksmų programą, taisyklėmis, patvirtintomis Lietuvos Respublikos Vyriausybės 2014 m. birželio 4 d. nutarimu Nr. 528 „Dėl Atsakomybės ir funkcijų paskirstymo tarp institucijų, įgyvendinant 2014–2020 metų Europos Sąjungos fondų investicijų veiksmų programą“ (toliau – Atsakomybės ir funkcijų paskirstymo tarp institucijų taisyklės) ir Projektų administravimo ir finansavimo taisyklėmis, patvirtintomis Lietuvos Respublikos finansų ministro 2014 m. spalio 8 d. įsakymu Nr. 1K-316 „Dėl projektų administravimo ir finansavimo taisyklių patvirtinimo“ (toliau – Projektų administravimo ir finansavimo taisyklės). “

1. Pakeičiu 3 punktą ir jį išdėstau taip:

„3. Ministerija, atlikdama Atsakomybės ir funkcijų paskirstymo tarp institucijų taisyklėse priskirtus tarpinei institucijai veiksmus, vadovaujasi:

3.1. rekomendacijomis ir kitais metodiniais dokumentais, kuriems pritaria Veiksmų programos valdymo komitetas ir kurie per 3 darbo dienas nuo jų patvirtinimo skelbiami ES struktūrinių fondų svetainėje [www.esinvesticijos.lt](http://www.esinvesticijos.lt);

3.2. instrukcijomis ir naudoja formas, kurioms pritaria 2014-2020 metų Europos Sąjungos struktūrinių fondų administravimo darbo grupė, sudaryta Lietuvos Respublikos finansų ministro 2013 m. liepos 11 d. įsakymu Nr. 1K-243 „Dėl darbo grupės sudarymo“ (toliau – Darbo grupė). Darbo grupės formos ir instrukcijos skelbiamos ES struktūrinių fondų svetainėje [www.esinvesticijos.lt](http://www.esinvesticijos.lt);

3.3. 2014–2020 metų Europos Sąjungos struktūrinių fondų posistemio naudojimo taisyklėmis, patvirtintomis Lietuvos Respublikos finansų ministro 2014 m. gruodžio 31 d. įsakymu Nr. 1K-511 „Dėl 2014–2020 metų Europos Sąjungos struktūrinių fondų posistemio naudojimo taisyklių patvirtinimo“ (toliau – SFMIS taisyklės), naudodamasi 2014–2020 metų Europos Sąjungos struktūrinių fondų posistemiu (toliau – SFMIS) Jeigu 2014-2020 metų struktūrinių fondų interneto svetainės [www.esinvesticijos.lt](http://www.esinvesticijos.lt) ir (arba) SFMIS funkcinės galimybės nepakankamos ar laikinai neužtikrinamos, Ministerija atitinkamus veiksmus atlieka teikdama ir kaupdama reikalingą informaciją raštu.“

4. Pakeičiu 31 punktą ir jį išdėstau taip:

„31. Valstybės projektų sąrašas tvirtinamas Lietuvos Respublikos kultūros ministro įsakymu pagal Iš Europos Sąjungos struktūrinių fondų lėšų siūlomų bendrai finansuoti valstybės ar regiono projektų sąrašo formą, patvirtintą Lietuvos Respublikos finansų ministro 2014 m. birželio 27 d. įsakymu Nr. 1K-199 „Dėl 2014–2020 m. Europos Sąjungos fondų investicijų veiksmų programos administravimo taisyklių įgyvendinimo“. Įsakymo dėl valstybės projektų sąrašo patvirtinimo projektą ir, esant poreikiui, įsakymo dėl rezervinių valstybės projektų sąrašo patvirtinimo projektą, rengia ESPS Priemonės vadovas.“

1. Pakeičiu 41 punktą ir jį išdėstau taip:

„41. Visi dokumentai ir (arba) jų kopijos, susiję su Veiksmų programos įgyvendinimu, yra saugomi ne trumpiau kaip 2 metus nuo tų metų, kuriais priimtas sprendimas dėl sąskaitų Europos Komisijai, į kurias įtraukiamos baigtų finansuoti projektų išlaidos, ir (arba) kai projektų finansavimo pabaigos data sutampa su ataskaitiniais metais, už kuriuos teikiamos sąskaitos Europos Komisijai, patvirtinimo, gruodžio 31 d., kaip numatyta reglamento (ES) Nr. 1303/2013 140 straipsnyje.“

1. Pakeičiu 43 punktą ir jį išdėstau taip:

„43. Ministerija vykdydama vadovaujančiosios institucijos pavestas užduotis, vadovaujančiosios institucijos ir (ar) audito institucijų atliekamų auditų metu, taip pat gavus vadovaujančiosios institucijos ir (ar) audito institucijų rekomendacijas, bendradarbiauja ir teikia informaciją Susitarime dėl bendradarbiavimo tarp vadovaujančiosios, tvirtinančiosios ir audito institucijų (toliau – Bendradarbiavimo susitarimas) nustatyta tvarka ir terminais. Taip pat Ministerija audito institucijai teikia Bendradarbiavimo susitarimo 2 priede „Audito institucijai teikiamos informacijos sąrašas“ nurodytus dokumentus minėtame priede numatytais terminais ir būdais. Ministerija taip pat teikia Europos Komisijai prašomą informaciją jos nurodytais terminais ir forma. Ministerijos raštu ir elektroniniu paštu Europos Komisijai teikiamą informaciją, kuri teikiama ne per vadovaujančiąją instituciją, ir audito institucijai teikiamą informaciją pateikia ir vadovaujančiajai institucijai.“

1. Pakeičiu priedo 2.4. papunktį ir jį išdėstau taip:

|  |  |  |  |
| --- | --- | --- | --- |
| „2.4. | Projekto įgyvendinimo alternatyvos pasirinkimas pagrįstas sąnaudų ir naudos analizės rezultatais: |  | *(Atitiktis šiam vertinimo aspektui vertinama vadovaujantis Optimalios projekto įgyvendinimo alternatyvos pasirinkimo kokybės vertinimo metodika, patvirtinta 2014–2020 metų Europos Sąjungos struktūrinių fondų investicijų veiksmų programos valdymo komiteto 2014 m. spalio 13 d. posėdžio sprendimu (protokolas Nr. 35) (toliau - Optimalios alternatyvos pasirinkimo projekte kokybės vertinimo metodika) ir Investicijų projektų, kuriems siekiama gauti finansavimą iš Europos Sąjungos struktūrinės paramos ir valstybės biudžeto lėšų, rengimo metodika, patvirtinta įgyvendinančios institucijos direktoriaus 2014 m. gruodžio 31 d. įsakymu Nr. 2014/8-337 „Dėl viešojo ir privataus sektorių partnerystės projektų rengimo ir įgyvendinimo metodinių rekomendacijų patvirtinimo“ (toliau – Investicijų projektų metodika), kurios skelbiamos Europos Sąjungos struktūrinių fondų svetainėje* [*www.esinvesticijos.lt*](http://www.esinvesticijos.lt)*.*  *Šis vertinimo aspektas netaikomas projektams, kai tokios išimtys nustatytos Optimalios alternatyvos pasirinkimo projekte kokybės vertinimo metodikoje ir (arba) Investicijų projektų metodikoje*  *Prie vertinimo išvados pridedamas užpildytas Investicijų projektų metodikos 9 priedas „Investicijų projektų atitikties investicijų projektų rengimo metodikai vertinimo klausimynas“.)“* |

Kultūros ministras Šarūnas Birutis